Mišelis Kikoinas

Mišelis Kikoinas (, 1892 m. gegužės 31 d. Gomelyje – 1968 m. lapkričio 4  d. Kanuose, Prancūzijoje) – iš Lietuvos žydų kilęs XX a. tapytojas ekspresionistas, kūręs Prancūzijoje.Sudarytoja dr. Jolanta Širkaitė. Vilniaus piešimo mokykla 1866–1915. Vilnius: Lietuvos kultūros tyrimų institutas, 2017. ISBN 978-9955-868-93-4.Jolanta Širkaitė. Vilniaus piešimo mokykla 1866–1915. Vilnius: Lietuvos kultūros tyrimų institutas, 2018. ISBN 978-609-8231-07-6.Mišelis Kikoinas Visuotinėje lietuvių enciklopedijoje.  Mišelis Kikoinas Vilniaus Gaono žydų istorijos muziejuje. Antanas Andrijauskas. Michaelio Kikoine‘o tapybinės poetikos savitumas, 2009.  

 Biografija 

Mišelis Kikoinas gimė 1892 m. gegužės 31 d. Gomelyje bankininko Samuelio-Pereco Kikoino ir jo žmonos Geni Tsiyuni šeimoje. Ūgtelėjęs Minske lankė Jokūbo Kriugerio dailės mokyklą, kurioje susipažino su Chaimu Sutinu. Nuo 1910 m. Mišelis Kikoinas mokėsi Vilniaus piešimo mokykloje. Po trejų metų persikėlė į Paryžių, studijavo Aukštojoje dailės mokykloje. Apsigyveno Monparnase dailininkų kolonijoje La Ruche.

I pasaulinio karo metais Kikoinas įstojo į Prancūzijos kariuomenę, dalyvavo mūšiuose. Tarpukariu gyveno Paryžiuje. II pasaulinio karo metais nuo nacių su savo šeima slėpėsi Tulūzoje. Nacių buvo išsiųstas į koncentracijos stovyklą. Išgyvenęs Holokaustą grįžo į Prancūziją.

Nuo 1958 m. Mišelis Kikoinas gyveno Kanuose. Mirė 1968 m. lapkričio 4 dieną.

 Kūryba 

Mišelis Kikoinas tapė peizažus, natiurmortus, aktus ir portretus. Turėjo dirbtuves Monparnase. Kikoino kūryboje dominuoja ekspresionistinis realizmas, artimas bendražygio Pinko Kremenio paveikslams. Natiurmortuose ir peizažuose atsiskleidžia ypač stipri Polio Sezano tapybos įtaka. Vėlesni dailininko kūriniai labiau harmoningi, lyriškesni.

Savo pirmąją darbų parodą Mišelis Kikoinas surengė 1919 metais. Kikoinas surengė personalinių parodų: 1920 m., 1935 m. (Paryžiuje), 1925 m., 1927 m., 1947 m., 1948 m. (Niujorke), 1945 m. (Tulūzoje), 1950 m. (Haifoje ir Tel Avive), 1951 m., 1959 m. (Londone), 1962 m. (Kanuose).Mišelio Kikoino biografija Valstybinės kultūros paveldo komisijos svetainėje. 

Mišelis Kikoinas su artimiausiais jaunystės bičiuliais, Vilniaus piešimo mokyklos auklėtiniais Chaimu Sutinu, Pinku Kremeniu padarė didelę įtaką garsiosios Paryžiaus mokyklos () raidai.

 Nuorodos 

Kategorija:Prancūzijos tapytojai
Kategorija:Vilniaus piešimo mokyklos auklėtiniai